
			IRAGARKIAK

			Beste iragarki ofizial batzuk

			ELIKADURA, LANDA GARAPEN, NEKAZARITZA ETA ARRANTZA SAILA

			611

			IRAGARKIA, Portuen, Itsas Gaien eta Itsasertzaren zuzendariarena, zeinaren bidez jendaurrean jartzen baita Donostiako Udalak itsaso eta lehorraren arteko jabari publikoko ondasunak okupatzeko egindako emakida-eskaera, Donostiako (Gipuzkoa) Loiolako LO.01.1 egikaritze-unitatean Hiri Lorategia urbanizatzeko proiektuan zehaztutako 800 mm eta 1.000 mm-ko bi euri-uren biltzaile legeztatzeko.

			Erreferentzia: 2025/009993-CNC.

			Kostaldeei buruzko uztailaren 28ko 22/1988 Legearen 74. artikuluan eta Itsasbazterren Araudi Orokorra onartzen duen urriaren 10eko 876/2014 Errege Dekretuaren 152.8.a) artikuluan xedatutakoaren arabera, jendaurrean jartzen da aipatutako emakida-eskaera, hogei (20) egun balioduneko epean, espedientea osatzen duten agiriak kontsultatzeko eta, hala badagokio, egoki iritzitako alegazioak eta oharrak aurkezteko.

			Dokumentazioa webgune honetan kontsulta daiteke:

			https://www.euskadi.eus/iljp-euri-kolektoreen-donostia/web01-tramite/eu/

			Halaber, Gipuzkoako Portuen, Itsas Gaien eta Itsasertzaren Zuzendaritzaren bulegoetan ere eskuratu ahal izango da (Kaiko pasealekua 23, 1. solairua, 20003 PK, Donostia).

			Hala badagokio, alegazioak eta oharrak Administrazio Publikoen Administrazio Prozedura Erkidearen urriaren 1eko 39/2015 Legean ezarritako mekanismoen arabera aurkeztuko dira, Erregistro Orokorraren bidez, helbide honetan:

			https://www.euskadi.eus/erregistro-elektroniko-orokorra

			Vitoria-Gasteiz, 2026ko otsailaren 2a.

			Portuen, Itsas Gaien eta Itsasertzaren zuzendaria,

			KOLDOBIKA GOITIA MARKUERKIAGA.

